CELEX: 62010TB0271(02)
Language: fi
Date: 2018-09-17 00:00:00
Title: Asia T-271/10 OST: Unionin yleisen tuomioistuimen määräys 17.9.2018 – H v. neuvosto (Oikeudenkäyntimenettely — Oikeudenkäyntikuluista lausumatta jättäminen)

14.1.2019   
            
            
               FI
            
            
               Euroopan unionin virallinen lehti
            
            
               C 16/45
            
         
      Unionin yleisen tuomioistuimen määräys 17.9.2018 – H v. neuvosto
      (Asia T-271/10 OST) (1)
      
      ((Oikeudenkäyntimenettely - Oikeudenkäyntikuluista lausumatta jättäminen))
      (2019/C 16/55)
      Oikeudenkäyntikieli: englanti
      
         Asianosaiset
      
      
         Kantaja: H (edustaja: asianajaja M. Velardo)
      
         Vastaaja: Euroopan unionin neuvosto (asiamiehet: A. Vitro ja F. Naert)
      
         Oikeudenkäynnin kohde
      
      Vaatimus, jolla pyritään korjaamaan se, ettei 11.4.2018 annetussa tuomiossa H v. neuvosto (T–271/10 RENV, EU:T:2018:180) lausuttu oikeudenkäyntikuluista.
      
         Määräysosa
      
      
                  1)
               
               
                  11.4.2018 annetun tuomion H/Conseil (T–271/10 RENV, EU:T:2018:180) 174 kohta kuuluu seuraavasti:
                  ”Työjärjestyksen 134 artiklan 1 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Työjärjestyksen 133 artiklan, luettuna yhdessä työjärjestyksen 219 artiklan kanssa, mukaan unionin yleinen tuomioistuin päättää kuitenkin kaikista niistä oikeudenkäyntikuluista, jotka ovat aiheutuneet muutoksenhakuasian käsittelystä ja unionin yleisessä tuomioistuimessa vireille tulleista oikeudenkäynneistä, tuomiossa, jolla asian käsittely päätetään tuomioistuimessa. Lisäksi kyseisen työjärjestyksen 134 artiklan 3 kohdan mukaan jos asiassa osa vaatimuksista ratkaistaan toisen asianosaisen ja osa toisen asianosaisen hyväksi, kukin asianosainen vastaa omista kuluistaan. Unionin yleinen tuomioistuin voi kuitenkin päättää, että asianosainen vastaa omista kuluistaan. Unionin yleinen tuomioistuin voi kuitenkin velvoittaa asianomaisen omien oikeudenkäyntikulujensa lisäksi korvaamaan suhteellisen osuuden vastapuolen kuluista, jos tämä on perusteltua asiassa ilmenneiden seikkojen vuoksi. Käsiteltävän asian olosuhteissa on syytä päättää yhtäältä, että neuvoston on korvattava kantajan oikeudenkäyntikulut ja vastattava omista kuluistaan muutoksenhakuasiassa annetun tuomion antamiseen asti pelkästään siltä osin kuin ne koskevat kanteen tutkittavaksi ottamiseen liittyvää kysymystä, ja toisaalta, että kantajan on korvattava kaikki muut neuvostolle ja itselleen sekä ennen kyseisen tuomion antamista että sen jälkeen aiheutuneet oikeudenkäyntikulut sekä ennen kyseisen tuomion antamista että sen jälkeen aiheutuneet oikeudenkäyntikulut.
               
            
                  2)
               
               
                  11.4.2018 annetun tuomion H v. neuvosto (T–271/10 RENV, EU:T:2018:180) tuomiolauselman 2 kohta kuuluu seuraavasti:
                  ”Neuvosto velvoitetaan korvaamaan omat oikeudenkäyntikulunsa ja H:n oikeudenkäyntikulut 19.7.2016 annetun tuomion H v. neuvosto ja komissio (C–455/14 P, EU:C:2016:569) antamiseen saakka pelkästään siltä osin kuin ne koskevat kanteen tutkittavaksi ottamiseen liittyvään kysymystä. H:n on korvattava kaikki muut neuvostolle ja itselleen sekä ennen kyseisen tuomion antamista että sen jälkeen aiheutuneet oikeudenkäyntikulut.
               
            
                  3)
               
               
                  H ja neuvosto vastaavat omista tähän vaatimukseen liittyvistä oikeudenkäyntikuluistaan.
               
            
         (1)  EUVL C 221, 14.8.2010.